Trelis/gawiki huggingface dataset:
Cuimhne inléite amháin. Cuimhne leathsheoltóra i ríomhaire nach scriostar a bhfuil de shonraí stóráilte ann nuair a chuirtear an ríomhaire as ("ROM" i mBéarla). Ní féidir na sonraí i gcuimhne ROM a athrú, agus mar sin baintear feidhm aisti chun ríomhchláir oibriúcháin i ríomhaire, a mbaintear feidhm astu go minic, a stóráil.
Cuimhne inléite amháin inríomhchláraithe. Saghas ar leith cuimhne inléite amháin ar chiorcad iomlánaithe leathsheoltóra is ea Cuimhne inléite amháin inríomhchláraithe (PROM). Is féidir leis an úsáideoir sonraí a insealbhú ann ach nach féidir aon athruithe eile a dhéanamh air tar éis na sonraí a chlárú.
Cuimhne ríomhaire. Tugtar cuimhne ríomhaire ar an chuid de ríomhaire a stórálann cláir is sonraí, go buan nó go neamhbhuan. Tá dhá chineál bhunúsacha ann: cuimhne randamrochtana (RAM), agus cuimhne inléite amháin (ROM). I bhfoirm ciorcad iomlánaithe a fhaightear iad, agus is féidir sonraí a léamh, nó a aistriú astu nó iontu go han-tapa leis an láraonad próiseála.
Cuimín. Planda caol bliantúil is ea cuimín a fhásann 50 cm ar airde, dúchasach do thuaisceart na hAfraice is iardheisceart na hÁise. Na duilleoga roinnte ina maotháin chaola, cosúil le snáithí. Na bláthanna bán nó bándearg, na peitil eangach. Na torthaí ubhchruthach le heitrí caola. Saothraítear é ar son na dtorthaí cumhra a úsáidtear mar spíosra, mar chomhábhar i bpúdar curaí, agus i gcócaireacht Mheicsiceach.
Cuineoilín. C9H7N, bun orgánach atá gaolmhar le piridín. Leachtanna olúla is ea é féin agus a isiméir iseacuineoilín, ar comhábhair tarra guail iad. Díorthaítear cuineon is alcalóidigh eile as.
Cuineon. C6H4O2, ceann de dhá isiméir a dhíorthaítear ó bheinséin. Tá siad an-daite, agus is minic grúpa cuineonach mar chrómafór i ruaimeachán.
Cuinín. Druga a úsáidtear chun an mhaláire a sheachaint, agus uaireanta mar chóireáil uirthi. I láthair i gcoirt crann áirithe atá dúchasach do na hAindéis is a shaothraítear i Srí Lanca, an India is Iáva. Aonraíodh cuinín íon ón gcoirt seo den chéad uair i 1820, agus ba é an t-aon druga frithmhaláire go dtí na 1920idí. Ós rud é gur fhás frithsheasmhacht na mbaictéar i gcoinne na ndrugaí nua saorga, tá cuinín coitianta fós.
Cuirín. Tom duillsilteach, dúchasach do réigiúin mheasartha sa leathsféar thuaidh is na hAindéis. Na duilleoga maothánach go bosach. Na bláthanna iompartha i gcrobhaingí ar phéacáin ghearra chliathánacha, 4-5 sheipeal is 4-5 pheiteal, na peitil rud beag níos giorra is cruinn. Na caora súmhar. Saothraítear iad mar mhaisiúchán agus ar son na dtorthaí (is fíonchaora i ndáiríre iad na cuiríní tirime a úsáidtear i gcácaí torthaí).
Cuirín dearg. Cuirín atá dúchasach d'iarthar na hEorpa, a tháirgeann caora dearga inite ar sheanadhmad is ea an cuirín dearg. Is é atá sa chuirín bán ná foirm bhán den chuirín céanna.
Cuirín dubh. Saghas cuirín chumhra atá dúchasach don Eoraip is an Áise is ea an cuirín dubh. Saothraítear go forleathan é. Fásann na caora dubha inite ar adhmad nua.
Cúirséad. Saghas mearóige le torthaí beaga, glasa nó buí.
Cuisle (fiseolaíocht). Brúthonn a ghineann bualadh an chroí, an méadailín clé go háirithe, chun an fhuil a dhíchur isteach i gcóras na bhfuileadán. Is ionann an oiread frithbhuailtí sa nóiméad is ráta an chroí. I ndaoine, is é 70-90 é le linn suaimhnis, ag méadú le linn aclaíochta, feirge is fiabhrais, ag laghdú le linn dúlagair. Is féidir na forbairtí is na crapthaí ailtéarnacha sna hartairí gar do dhromchla na colainne a mhothú (agus a fheiceáil, uaireanta) mar chuisle. Braitear an ráta bíogtha de ghnáth le barra na méar a chur go bog ar thaobh istigh na rí go díreach os cionn an rosta (an bualadh gathach).
Cuisliú. Claiseanna tanaí ingearacha ar fhoirgneamh, de ghnáth ar stoc colúin nó piléir balla. Faightear iad san ord Dórach, san ord Iónach, san ord Corainteach is sa Chomhord, ach ní fhaightear san ord Tuscánach.
Cuisniú. Fuarú, trí ghalú den chuid is mó. Feidhmíonn an cuisneoir is córais aerchóirithe ar an bprionsabal seo. I gcóras mar seo, bíonn leacht cuisnithe (Freon, mar shampla) istigh i gcóras iata píobán. Brúitear gal an leachta seo le caidéal isteach i gcomhdhlúthadán, áit a gcomhdhlúthaíonn sí ina leacht the. Bíonn an comhdhlúthadán taobh amuigh den chuisneoir agus cailleann sé teas go dtí timpeallacht an tseomra, rud a fhuaraíonn an leacht ann. Ansin ritheann an leacht fhuar trí chomhla leata isteach i bpíobán ar thrasghearradh níos mó, áit a ngalaíonn an leacht is a dtógann an teas folaigh galaithe ón timpeallacht. Mar seo, fuaraítear timpeallacht an ghalaitheora, a bhíonn taobh istigh de bhosca teasdíonta an chuisneora. Uaidh sin téann an ghal tríd an gcaidéal agus timpeall an chiorcaid arís is arís eile.
Cuitéar. Long seoil le crann amháin, rigeáil ó thosach go deireadh, agus níos mó ná seol amháin ar an gcrann. Crann spreoide ag gobadh amach chun tosaigh de ghnáth, agus rópaí ó na seolta ceangailte leis. Neamhchoitianta na laethanta seo.
Culaith spáis.  
Culaith ar leith chomh maith le córas chun beatha a chothú do spásaire amuigh sa spás. Sa bhunchulaith, tá bríste le bróga ceangailte de, geansaí, caipín le micreafón is cluasáin i gcomhair cumarsáide, lámhainní, agus clogad le fuinneog thrédhearcach. Taobh istigh, caitheann an spásaire ball inmheánach éadaigh a chlúdaíonn an chuid is mó dá cholainn. Ritheann 90 m de phíobáin tríd sin chun uisce fuaraithe/téite a iompar agus an spásaire a choimeád compordach. Cuid mhaith ciseal san ábhar a ndéantar an chulaith as. Ar an taobh istigh tá éadromán chun an ocsaigin a choimeád sa chulaith. Timpeall air sin tá ciseal dacróin, fabraic láidir a choimeádann srian ar an éadromán faoi bhrú na hocsaigine. Timpeall air sin tá ciseal den phlaisteach Mylar ach é clúdaithe le ciseal alúmanaim chun teasdíonadh a sholáthar. Taobh amuigh de sin tá cisil eile d'uigí láidre mar chosaint ar radaíochtaí cosmacha is ultraivialaite agus micreadhreigeoidigh. Sa chóras cothaithe beatha, tá umair ocsaigine agus gaothaire le mótar chun an ocsaigin a shéideadh isteach sa chlogad. Tá rialtán ocsaigine ann is cartús de hiodrocsaíd litiam is gualach chun dé-ocsaíd charbóin a bhaint as an ocsaigin asanálaithe sa chóras. Tá néalaitheoir san imshruthú ocsaigine chun galuisce a bhaint aisti. Tá raidió, gléas rabhaidh, agus mála dí sa chóras freisin. Ar eagla na heagla, caitheann an spásaire maonairt chun a fhual a ghabháil. Léi seo, is féidir le spásaire timpeall 7 n-uaire a chaitheamh amuigh i dtimpeallacht chontúirteach spáis.
Cúlbhá. San ailtireacht, ascaill bhoghtach leathchiorclach nó pholagónach in eaglais, ag ceann séipéil nó córlainne de ghnáth. Ó bhunús, is ann a bhíodh cathaoir an phraetóra i mbaisleac Rómhánach.
Cúlchros-síolrú. Sa ghéineolaíocht thurgnamhach, cúpláil hibride den chéad ghlúin le haonán le comhdhéanamh géiniteach comhionann le ceann dá thuismitheoirí. Déantar turgnaimh mar seo chun naisc idir géinte a aimsiú.
Culicidae. Is fine na muiscítí é Culicidae, fine ina bhfuil timpeall is 3,600 speiceas. Is cuileog bheag chaol le próboscas polltach é an mhuiscít, le fáil ar fud an Domhain. Tá cuid mhaith de na speicis suntasach don mhíochaine is an tréidliacht mar gur iompróirí galar iad, cosúil le maláire, fiabhras buí, fiabhras deingí, is eilifintiáis. Uaireanta, tugtar "corrmhíol" uirthi freisin, cé go n-úsáidtear an t-ainm sin freisin ar na feithidí a dtugtar "gnats" orthu i mBéarla. Itheann na baineannaigh fuil, agus na fireannaigh súlaigh plandaí. Beirtear na huibheacha in uisce. Na larbhaí uisciúil, ag ithe trí phlanctóin a scagadh ón uisce. An pupa camógchruthach gníomhach, ag maireachtáil faoi scannán dromchlach, crochta lena fheadán riospráide. Feidhmíonn na baineannaigh mar iompróirí na maláire, an fhiabhrais bhuí, na fioláiriáise, an fhiabhrais dheingigh, agus orgánach eile galar.
In Éirinn.
Is léir do na heolaithe gur úsáid muintir na hÉireann 'raideog' leis an ruaig a chur ar feithidí agus iad ag obair ar an bportach fadó fadó in Éirinn. Tá na heolaithe sa tóir ar leacht nua ionas gur féidir leo daoine a chosaint ó phlaic na muiscíte.
Diamant Cullinan. An diamant is mó a fuarthas riamh, meáchan 0.65 kg (3,255 carat). Fuarthas sa Phríomh-Mhianach Diamant san Afraic Theas i 1905 é, agus ainmníodh é as Thomas Cullinan a d'fhionn an mianach ar dtús. Gearradh i 9 gcloch mhór is 96 cloch bheag é, agus suíodh an ceann is mó (Réalta Mhór na hAfraice) sa ríshlat i seoda corónach na Breataine.
Cúlóm. Aonad SI an luchta leictrigh leis an tsiombail C. Ainmnithe as Charles Coulomb. 
Sainmhínítear é mar an méid luchta a iompraíonn aimpéar amháin i soicind amháin.
Nicholas Culpeper. Astralaí is lia a rugadh i Londain ab ea Nicholas Culpeper (1616-1654). I 1649 d'fhoilsigh sé an chéad aistriúchán Béarla ar Pharmocopoeia Choláiste na Lianna i Londain, lámhleabhar údarásach na ndrugaí ceadaithe, a dtréithe, a n-úsáidí, a bhfo-iarsmaí, a n-ullmhúcháin is a ndáileoga molta: "A Physical Directory" (Eolaí Fisiciúil) a thug sé air. I 1652 d'fhoilsigh sé "The English Physician" (An Lia Sasanach) agus i 1653 "The Complete Herbal" (An Leabhar Críochnúil Luibheolaíochta).
Cúltarraingt. Is éard is cúltarraingt ann ná fórsa a chuireann bac ar ghluaiseacht réada trí shreabhán. Tarlaíonn sí de bharr frithchuimilte idir an réad is an sreabhán ag sreabhadh thar dhromchla an réada (cúltarraingt shlaodach nó fhrithchuimilteach) agus na difríochtaí brú de bharr an tsreafa mórthimpeall an réada (cúltarraingt foirme nó phróifíle). Tugtar "friotaíocht aeir" ar an gcúltarraingt ar réad i sruth aeir.
Cúlteilgean. Córas chun íomhá a theilgean ar scáileán tréshoilseach chun gur féidir í a fheiceáil ón taobh eile. Is áisiúil a leithéid nuair nach féidir an áit a bhfuil an lucht féachana a dhorchú, mar shampla i músaeim nó taispeántas, agus le teilifís ollscáileáin. I bhfoirm ar leith de chineamatagrafaíocht chumaisc tógann na haisteoirí a bpáirteanna os comhair a leithéid de scáileán agus radharc inghluaiste cúlteilgthe air seo mar chúlra don dráma.
Cultúr (bitheolaíocht). Sa bhitheolaíocht, pobal miocrorgánach nó ceall, díthiomsaithe ó fhíochán, a choinnítear go saorga is a fhástar i meán cothaitheach trí dheighilt neamhghnéasach. Baintear feidhm as an teicníocht i dtaighde turgnamhach sa mhicribhitheolaíocht agus feidhmeanna diagnóisithe (is cóireála, uaireanta) sa mhíochaine.
Cúlú (géinitic). Sa ghéinitic, tréith a éiríonn follasach nuair a fhaigheann an indibhid dhá chóip de na hailléilí cosúla nó comhionnana. Ní ceart an téarma a lua maidir le géinte ná ailléilí. I ngalair ghéiniteacha dhaonna atá uathsómach cúlaithe (cosúil le fiobróis chisteach), féadfaidh gach tuismitheoir gan siomptóim aon ailléil athruithe a thabhairt ar aghaidh dá bpáiste go bhfaighidh an páiste an neamhord. I ngalair chúlaithe X-nasctha, féadfaidh an mháthair gan siomptóim X-ailléil athruithe a thabhairt ar aghaidh dá mac, le X-chrómasóm amháin, go bhfaighidh sé an neamhord.
Cumadóireacht. Is éard is cumadóireacht ann ná an próiseas ina gcruthaítear píosa ceoil ionas gur féidir é a sheinm arís is arís eile thar na blianta, agus an píosa ceoil a chruthaítear sa phróiseas. 
Déantar idirdhealú idir cumadóireacht is féidir a athsheinm agus tobchumadh nach féidir a sheinm arís. Déanann córas casta nodaireacht ceoil cinnte go bhfuil an chumadóireacht inathsheinnte de réir rún an chumadóra. In aoiseanna roimhe seo, agus fós i gcuid mhaith de cheol an oirthir, bíonn iarmhairt chriticiúil ag an traidisiún béil.
An Bealach Caoin Theas. Is barúntacht suite i gContae Loch Garman é an Bealach Caoin Theas.
Beanntraí, Barúntacht, Contae Loch Garman. Is barúntacht suite i gContae Loch Garman é Beanntraí.
Guaire, Barúntacht. Is barúntacht suite i gContae Loch Garman é Guaire.
Scairbh Bhailis. Is barúntacht suite i gContae Loch Garman í Scairbh Bhailis.
Síol Bhroin. Is barúntacht suite i gContae Loch Garman é Síol Bhroin.
Síol Maoluír Thoir. Is barúntacht suite i gContae Loch Garman é Síol Maoluír Thoir.
Síol Maoluír Thiar. Is barúntacht suite i gContae Loch Garman é Síol Maoluír Thiar.
Baile na Trá, Contae Loch Garman. Is ceantar suite i gContae Loch Garman é Baile na Trá. Cuimsíonn sé dhá bhaile fearainn, Baile na Trá Íochtarach agus Baile na Trá Uachtarach.
Baile Uí Choigligh. Is barúntacht suite i gContae Loch Garman é Baile Uí Choigligh.
Cumalainimbeas. Scamaill de chlann na gcumalas a éiríonn an-ard (suas le 10 km). Go minic bíonn cuma dhorcha bhagrach orthu ón talamh, agus bíonn siad bainteach le stoirmeacha toirní is teacht fronta fhuair le linn do lagrach dul thart. Ar barr is féidir go gcruthóidh an scamall cruth inneonach.
Comhairle na Gàidhealtachd. Ceantar comhairle de chuid na hAlban is ea Comhairle na Gàidhealtachd atá suite i dtuaisceart na tíre. Is é an ceantar comhairle is mó sa Ríocht Aontaithe.
Cumalas. Clann scamall le hairde leathan agus bun réasúnta cothrománach. Cuimsíonn sé scamaill bheaga chlúmhacha, mar a bheadh ann tráthnóna samhraidh, agus ag foirceann eile, scamaill dhubha bhagracha stoirme is cumalainimbis. Comhiompar is cúis lena bhfaid cheartingearacha. Bíonn a mbun timpeall 450-2,000 m ar airde.
Cumann Náisiúnta Audubon. Eagraíocht phríobháideach sna Stáit Aontaithe, ainmnithe as an ealaíontóir is nádúraí Meiriceánach John James Audubon. Stiúrann sé níos mó ná 60 tearmann d'ainmhithe is éanlaith fhiáin.
Cumann Náisiúnta Geografach. Is é atá i gceist leis an gCumann Náisiúnta Geografach ná eagraíocht eolaíochta is oideachais sna Stáit Aontaithe, a bunaíodh sa bhliain 1888. Foilsíonn sé torthaí an taighde is na staidéir a mhaoiníonn an cumann ina iris cháiliúil mhíosúil "National Geographic". Bhí 10 milliún ball ann i 2006.
An Cumann Ríoga. Eagraíocht cháiliúil eolaíochta sa Bhreatain is ea An Cumann Ríoga. Tharla an chéad chruinniú i 1660, agus i 1662 thug an Rí Séarlas II cairt dó chun eolas nádúrtha a chur chun cinn. Ba é Isaac Newton an chéad uachtarán air.
Comhairle Shiorrachd Rinn Friù. Ceantar chomhairle de chuid na hAlban is ea Comhairle Shiorrachd Rinn Friù.
Baile an Bharúnaigh. Is baile fearainn suite i gContae Loch Garman é Baile an Bharúnaigh.
Baile an tSionóidigh. Is baile fearainn suite i gContae Loch Garman é Baile an tSionóidigh.
Fearann Mhic Mhurchú. Is baile fearainn suite i gContae Loch Garman é Fearann Mhic Mhurchú.
An Mhoing Bheag. Is baile fearainn suite i gContae Loch Garman é an Mhoing Bheag.
An Ráithín, Contae Loch Garman. Is baile fearainn suite i mbarúntacht Uí Dheá i gContae Loch Garman é an Ráithín.
Cuan Loch Garman. Is cuan suite i gContae Loch Garman é Cuan Loch Garman.
Caisleán Ó Bairrche. Is caisleán suite i gContae Loch Garman é Caisleán Ó Bairrche.
Cnoc Fhiodh na gCaor. Is cnoc suite i gContae Loch Garman é Cnoc Fhiodh na gCaor.
Rinn Duáin. Is ceann tíre suite i gContae Loch Garman é Rinn Duáin. Tá an ceann tíre seo lonnaithe taobh leis an inbhear de chuid Cumar na dTrí Uisce. Tá Teach Solais lonnaithe ar an ceann tíre seo. 
Geolaíocht.
Is éard atá sa bhuncharraig ná dhá chineál carraige dríodraí: sean-ghaineamhchloch rua agus aolchloch. Tá sraith sean-ghaineamhchloch rua ag dul trasna na leithinise idir Broomhill agus
Carnivan. Baineadh í seo as cairéal ag Herrylock ar feadh na gcéadta agus úsáideadh í chun clocha muillinn, trachanna uisce agus nithe eile a dhéanamh. Tá aolchloch charbómhar atá déanta as iontaisí ag ceann tíre Rinn Duáin féin. Dódh an aolchloch i go leor de na haitheanna aoil is féidir a fheiceáil ar fud na leithinise. Baineadh leas as an bpúdar aolchloiche chun caighdeán na hithreach a fheabhsú. Ina theannta sin, meascadh í le gaineamh chun moirtéal aoil a dhéanamh ar mhaithe le ballaí agus tithe a thógáil.
Seanros. Is paróiste suite i gContae Loch Garman é Seanros.
Comhairle Siorrachd Dhùn Breatann an Ear. Contae de chuid na hAlban is ea Siorrachd Dhún Bhreatainn an Ear.
Veidhlín. Is é téaduirlis an veidhlín nó fidil, a bhfuil ceithre téad aige de ghnáth. 
De ghnáth, bíonn na téada tiúnáilte leis na nótaí G, D, A, agus E. Tarraingítear bogha thar na téada chun fuaim a ghiniúint. Neamhcosúil leis an giotár, níl aon stiallóga ná marcóirí eile aige ar an méarchlár.
Stair.
Is é an veidhlín an gléas is tábhachtaí i gceol an iarthair ón 17ú céad. Saothraíodh an veidhlín ceathairthéadach sa 16ú céad, ag sroicheadh a bhuaice i 1650-1730 i lámha Stradivari agus muintir Nicolò Amati (1596-1684) is Giuseppe Guarneri (1698-1744). 
I measc na mionathruithe a rinneadh níos déanaí air, tá an méarchlár fadaithe, an taca smige, agus níolón is cruach in ionad snáithe caoláin mar ábhar sreang.
Torchoill. Cnoc i gContae Loch Garman is ea Torchoill (253 m).
Coláiste na Dea-Chomhairle. Is meánscoil suite i gContae Loch Garman é Coláiste na Dea-Chomhairle.
Comhairle Contae Loch Garman. Is comhairle suite i gContae Loch Garman í Comhairle Contae Loch Garman.
Deoise Fhearna. Is deoise suite i gContae Loch Garman í Deoise Fhearna.
Mainistir Thinteirn. Is mainistir na gCistéirseach suite ar Rinn_Duáin i gContae Loch Garman í Mainistir Thinteirn. Tugadh Tintern de Voto mar ainm air, a chiallaíonn ‘Tintern na móide’. Tógadh é timpeall na bliana 1200.
Mainistir Dhún Bróithe. Is mainistir suite i gContae Loch Garman í Mainistir Dhún Bróithe.
Páirc Loch Garman. Is staid suite i gContae Loch Garman í Páirc Loch Garman. Toilleann an staidiam 25,000 duine.
Stáisiún Inis Córthaidh. Is stáisiún traenach de chuid Iarnród Éireann atá suite in Inis Córthaidh i gContae Loch Garman é Stáisiún Inis Córthaidh. Tá an stáisiún ceathrú míle ó lár an bhaile.
Osclaíodh an stáisiún i mí na Samhna 1863.
Stáisiún Ghuaire. Is stáisiún suite i gContae Loch Garman é Stáisiún Ghuaire.
Stáisiún Chalafort Ros Láir. Is stáisiún suite i gContae Loch Garman é Stáisiún Chalafort Ros Láir.
Ryan Dolan. Is amhránaí Éireannach é Ryan Dolan (rugadh é sa bhliain 1985). Roghnaíodh é mar iarratasóir na hÉireann sa Comórtas Amhránaíochta na hEoraifíse sa bhliain 2013 leis an amhrán "Only Love Survives".
Comhairle Shiorrachd Lannraig a Tuath. Contae de chuid na hAlban is ea Comhairle Shiorrachd Lannraig a Tuath.
An Córas seascaidí. Is éard is an córas seascaidí (bonn 60) ann ná córas uimhreach le seasca mar a bhonn. Thosaigh sé leis na Suiméaraigh ársa sa 3ú Mhílaoise RC, agus uathu siúd fuair na Bablónaigh ársa é, agus úsáidtear go fóill é - i bhfoirm mhodhnaithe - le haghaidh aga, uillinneacha, agus comhordanáidí geografacha a thomhas.
Tá ag an uimhir 60, uimhir an-ilchodach, dhá cheann déag de fachtóirí, eadhon {1, 2, 3, 4, 5, 6, 10, 12, 15, 20, 30, 60} a bhfuil dhá, trí, agus cúig de na huimhreacha sin ina uimhreacha príomha. Leis an oiread sin fachtóirí, simplítear go leor codán lena mbaineann uimhreacha seascadúla. Mar shampla, is féidir uair an chloig a roinnt go cothrom i chodanna de 30 nóiméad, 20 nóiméad, 15 nóiméad, 12 nóiméad, 10 nóiméad, 6 nóiméad, 5 nóiméad, 4 nóiméad, 3 nóiméad, 2 nóiméad, agus 1 nóiméad. Is í an uimhir seasca an uimhir is lú gur féidir a bheith inroinnte le gach uimhir ó a haon go dtí a sé, sé sin le rá, go bhfuil sí ina comhiolraí is lú de 1, 2, 3, 4, 5, agus 6.
San airteagal seo, léirítear na digití seascadúla go léir mar uimhreacha deachúlacha, ach amháin aon áit ina ndeirtear a mhalairt. [Mar shampla, ciallaíonn 10 a deich agus 60 seasca.]
Kingston, Nua-Eabhrac. Is baile suite i gContae Ulster i stát Nua-Eabhrac i SAM é Kingston. Tá sé suite ar bhruach thiar an Abhainn Hudson. Tá 23,893 duine ina gcónaí ann.
Dhóigh na Sasanaigh Kingston le linn an Chogaidh Réabhlóidigh sa bhliain 1777. Ba é príomhchathair Stát Nua-Ebhrac é ar feadh tamaill fada ó shin siar.
Séamas Ó Dubhghaill. Scríbhneoir mór le rá le linn Athbheochan na Gaeilge ab ea Séamas Ó Dubhghaill (a dtugtar Beirt Fhear air freisin). Rugadh i gCúil Eanaigh i bParóiste na dTuaithe i gContae Chiarraí é sa bhliain 1855. Chuaigh sé ar scoileanna náisiúnta - Fatha, Cuileannach agus Cill Ghobnatan. Chaith sé dhá bhliain déag i Sasana, naoi mbliana in Albain, deich mbliana i nDoire Cholm Cille agus ceithre bliana déag i mBéal Feirste, ina "Supervisor Excise".
D’éag Ó Dubhghaill ar 30 Bealtaine 1929 in Ospidéal príobháideach Naomh Uinsionn, 94 Sráid Líosáin Íochtarach, Baile Átha Cliath.
A scríbhinní.
Ábhar leabhar eile i gcló i 'Misneach'; 'Cainnt na Cathrach'; 'Muinntear na Tuatha'.
Comhairle Inbhir Chluaidh.  
Contae de chuid na hAlban is ea Comhairle Inbhir Chluaidh.
An Chloch, Contae Chill Chainnigh. Is baile suite i gContae Chill Chainnigh í an Chloch.
Callainn, Barúntacht. Is barúntacht suite i gContae Chill Chainnigh é Callainn.
Gabhalmhaigh, Barúntacht. Is barúntacht suite i gContae Chill Chainnigh, in Éirinn é Gabhalmhaigh (Béarla: "Galmoy").
Crannach. Is barúntacht suite in iarthuaisceart Chontae Chill Chainnigh, in Éirinn, é Crannach (Béarla: "Crannagh"). Tá 182 baile fearainn ann in 19 paróiste sibhialta. Is é an Achadh Úr an baile is mó sa bharúntacht.
Ceanannas, Barúntacht. Is barúntacht suite i gContae Chill Chainnigh é Ceanannas.
Cill Chainnigh, Barúntacht. Is barúntacht suite i gContae Chill Chainnigh í Cill Chainnigh.
Cnoc an Tóchair, Barúntacht. Is barúntacht suite i gContae Chill Chainnigh é Cnoc an Tóchair.
Fásach an Deighnín. Is barúntacht suite i gContae Chill Chainnigh é Fásach an Deighnín.
Gabhrán, Barúntacht. Is barúntacht suite i gContae Chill Chainnigh é Gabhrán.
Tom Enders. Is feidhmeannach gnó Gearmánach é an Dr Thomas "Tom" Enders. Faoi láthair tá sé ina phríomhfheidhmeannach ar an chomhlacht "European Defence and Space Company" nó (EADS), tar éis a réamhtheachtaí Louis Gallois éirí as an phost céanna, i Mí na Bealtaine 2012. Bhí Enders ina phríomhfheidhmeannach ar Airbus, roimh theacht go dtí EADS. Bhí, roimhe seo, roinnt post feidhmiúcháin aige le DaimlerChrysler Aerospace agus laistigh den Aireacht Cosanta i bPoblacht Chónaidhme na Gearmáine .
Nuair a chéad bunaíodh EADS, bhí dhá príomhfheidhmeannach ar leith ann- ceann amháin ón Fhrainc agus ceann eile ón Ghearmáin. Dá éis sin, ghlac Enders an cheannaireacht aonair. I mí Iúil 2010, d'áitigh sé go mbeadh torthaí i bhfad níos fearr ar fáil le chomhtháthú na dtionscal cosanta Eorpacha ná an brú ar mhaithe le caomhnaitheacht a bheith i bhfeidhm orthu.
Tá sé freisin ina chathaoirleach ar an "Bundesverband der Deutschen Luft- und Raumfahrtindustrie e.V." nó an (BDLI), cumann lucht na dtionscal aeraspás de chuid na Gearmáine.
Cumann Ríoga na Réalteolaíochta. Cumann a bunaíodh i Londain i 1820 chun réalteolaíocht is geoifisic a chur chun cinn. Foilsíonn sé torthaí taighde, coinníonn sé leabharlann chuimsitheach, agus eagraíonn sé comhdhálacha go rialta. Fuair sé cairt ríoga i 1831.
Cumarsáid mhalartach breise. Modh cumarsáide a ceapadh chun cabhrú le daoine atá míchumasaithe go dian nach féidir leo labhairt nó scríobh i gceart. Córas formhéadaithe atá i gceist chun cur le gnáth-theanga. I gcórais eile baintear feidhm as teanga eile, lánéagsúil ó ghnáth-theanga. Samplaí de seo is ea teanga comharthaíochta, cláir siombailí, sintéiseoirí urlabhra, agus Braille. De réir cineáil, caitheann an t-úsáideoir gaireas, nó suíonn os a chomhair, ar a bhfuil litreacha, focail nó teachtaireachtaí, agus cuireann sé an eilimint chuí in iúl, ag baint úsáid as pé ball inghluaiste dá cholainn (cos, béal, mala nó eile) is féidir: á clóbhualadh, ag teagmháil léi, ag síneadh méire ina treo. Tá an-dul chun cinn á dhéanamh sa réimse seo le forbairtí i dteicneolaíocht leictreonaice is ríomhaire.
Cumasc (ailtireacht). An ceann ba mhaisithe de 5 phríomhord na hailtireachta clasaicí, ag cur na cuairsce Iónaí le chéile le duilleoga acantais an oird Chorantaigh, le stoic chuisleannacha nó shimplí.
Cumhacht. Sa bhfisic, an ráta déanta oibre le ham, nó an ráta ídithe fuinnimh le ham. Úsáidtear an tsiombail P chuici, agus an t-aonad vata (W). Is gá oiread éigin fuinnimh (nó oibre) chun réad a ardú fad éigin suas san aer, ach chun an obair a dhéanamh níos tapa, ní mór breis cumhachta a úsáid.
Cumhacht tochrais. Córas a stórálann fuinneamh daonna i bhfoirm mheicniúil nó leictreach agus a scaoileann amach é mar obair dhéanta ar bhealach a rialaítear thar thréimhse ama, cosúil le clog traidisiúnta. Foirm mheicniúil is ea sprionga bíseach, ar féidir é a thochras agus ansin fuinneamh a scaoileadh as chun obair a dhéanamh go rialta. Foirm leictreach is ea dineamó, ar féidir é a thochras agus fuinneamh leictreach a ghiniúint is a stóráil i mbataire in-athluchtaithe: is féidir lampa a lasadh nó raidió nó ríomhaire a rith an fad is atá an bataire luchtaithe.